Document ID: 32010R0750

KOMISSION ASETUS (EU) N:o 750/2010,
annettu 7 päivänä heinäkuuta 2010,
Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse tiettyjen torjunta-aineiden jäämien enimmäismääristä tietyissä tuotteissa tai niiden pinnalla
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan,
sekä katsoo seuraavaa:
(1)
Asetamipridin, asibentsolaari-s-metyylin, atsoksistrobiinin, imatsaliilin, proheksadionin, pyraklostrobiinin ja tiaklopridin jäämien enimmäismäärät vahvistettiin asetuksen (EY) N:o 396/2005 liitteessä II ja liitteessä III olevassa B osassa. Dimetomorfin, ditiokarbamaattien (mankotsebi), fiproniilin, fludioksoniilin, pirimikarbin, prosulfokarbin, tebukonatsolin, triklopyyrin ja valifenaalin jäämien enimmäismäärät vahvistettiin asetuksen (EY) N:o 396/2005 liitteessä III olevassa A osassa. Amisulbromille, ametoktradiinille ja biksafeenille ei toistaiseksi asetettu erityistä jäämien enimmäismäärää eikä niitä sisällytetty asetuksen (EY) N:o 396/2005 liitteeseen IV.
(2)
Atsoksistrobiinia tehoaineena sisältävän kasvinsuojeluaineen käyttöä kardoniin koskevan, kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (2) mukaisen hyväksymismenettelyn yhteydessä tehtiin asetuksen (EY) N:o 396/2005 6 artiklan 1 kohdan mukainen hakemus voimassa olevien jäämien enimmäismäärien muuttamiseksi.
(3)
Asetamipridin osalta tällainen hakemus tehtiin sen käytöstä mangoldiin ja kirsikoihin. Asibentsolaari-s-metyylin osalta tällainen hakemus tehtiin sen käytöstä persikoihin ja aprikooseihin. Amisulbromin osalta tällainen hakemus tehtiin sen käytöstä viinin valmistukseen ja syötäväksi tarkoitettuihin viinirypäleisiin. Biksafeenin osalta tällainen hakemus tehtiin sen käytöstä viljakasveihin. Kyseisen hakemuksen huomioon ottamiseksi on tarpeen asettaa jäämien enimmäismäärät naudan, lampaan ja vuohen lihalle, rasvalle, maksalle, munuaisille ja maidolle, sillä viljakasveja käytetään rehuna ja jäämiä voi joutua mainittujen eläinten rehuun. Ametoktradiinin osalta tällainen hakemus tehtiin sen käytöstä viinin valmistukseen ja syötäväksi tarkoitettuihin viinirypäleisiin, perunoihin, tomaatteihin, paprikoihin, kurkkuihin, kesäkurpitsaan, meloniin, vesimeloniin, kurpitsaan, lehtisalaattiin ja vuonankaaliin. Ditiokarbamaattien (mankotsebin) osalta tällainen hakemus tehtiin sen käytöstä silvittyihin herneisiin. Dimetomorfin osalta tällainen hakemus tehtiin sen käytöstä silvittyihin herneisiin ja purjoihin. Fludioksoniilin osalta tällainen hakemus tehtiin sen käytöstä juuriselleriin. Fibroniilin osalta tehtiin hakemus viljakasveja koskevien määrien muuttamiseksi. Imatsaliilin osalta tehtiin hakemus määritysrajan muuttamiseksi. Pirimikarbin osalta tällainen hakemus tehtiin sen käytöstä fenkoliin. Proheksadionin osalta tällainen hakemus tehtiin jäämien määritelmän muuttamiseksi sekä sen käytöstä rukiiseen. Prosulfokarbin osalta tällainen hakemus tehtiin jäämien sen käytöstä porkkanoihin ja juuriselleriin. Tebukonatsolin osalta tällainen hakemus tehtiin sen käytöstä mandariineihin. Tiaklopridin osalta tällainen hakemus tehtiin sen käytöstä oliiveihin ja unikonsiemeniin sekä eri juureksiin ja juurimukuloihin. Triklopyyrin osalta tällainen hakemus tehtiin eläintuotteita koskevien jäämien määritelmän ja enimmäismäärän muuttamiseksi. Valifenalaatin osalta tällainen hakemus tehtiin sen käytöstä tomaatteihin ja munakoisoon.
(4)
Asetuksen (EY) N:o 396/2005 6 artiklan 2 ja 4 kohdan mukaisesti tehtiin hakemus tebukonatsolin käytöstä passionhedelmiin. Tebukonatsolin käytön hyväksyminen passionhedelmiin Keniassa johtaa asetuksen (EY) N:o 396/2005 liitteessä III vahvistettuja jäämien enimmäismääriä korkeampiin jäämiin. Korkeampi jäämien enimmäismäärä on tarpeen, jotta vältetään passionhedelmien tuontia koskevat kaupan esteet. Pyraklostrobiinin käytön hyväksyminen kirsikoihin, luumuihin, mansikoihin, vadelmiin ja vatukoihin, muihin pieniin hedelmiin ja marjoihin, varhaissipuleihin, kurkkuihin, meloniin, vesimeloniin, kurpitsaan, auringonkukansiemeniin ja kahvipapuihin Yhdysvalloissa, Kanadassa ja Brasiliassa johtaa asetuksen (EY) N:o 396/2005 liitteessä III vahvistettuja jäämien enimmäismääriä korkeampiin jäämiin. Korkeampi jäämien enimmäismäärä on tarpeen, jotta vältetään kyseisten kasvien tuontia koskevat kaupan esteet.
(5)
Asetuksen (EY) N:o 396/2005 8 artiklan mukaisesti asianomaiset jäsenvaltiot arvioivat nämä hakemukset, ja arviointiraportit toimitettiin komissiolle.
(6)
Euroopan elintarviketurvallisuusviranomainen, jäljempänä ’elintarviketurvallisuusviranomainen’, tutki hakemukset ja arviointiraportit ja tarkasteli etenkin kuluttajille ja tarpeen mukaan eläimille aiheutuvia riskejä ja antoi perustellut lausunnot (3) ehdotetuista jäämien enimmäismääristä. Se toimitti lausunnot komissiolle ja jäsenvaltioille sekä asetti ne yleisesti saataville.
(7)
Elintarviketurvallisuusviranomainen päätteli perustelluissa lausunnoissaan, että kaikki toimitettavia tietoja koskevat vaatimukset täyttyivät ja että hakijoiden pyytämät muutokset jäämien enimmäismääriin olivat kuluttajien turvallisuuden kannalta hyväksyttäviä 27 erityiselle kuluttajaryhmälle Euroopassa tehdyn kuluttajien altistumisen arvioinnin perusteella. Elintarviketurvallisuusviranomainen otti huomioon aineiden toksikologisia ominaisuuksia koskevat uusimmat tiedot. Näitä aineita mahdollisesti sisältävien elintarvikkeiden kulutuksesta johtuva elinikäinen altistuminen näille aineille taikka asianomaisten kasvien erittäin suuresta kulutuksesta johtuva lyhytaikainen altistuminen eivät kumpikaan osoita, että hyväksyttävä päiväsaanti (ADI) tai akuutin altistumisen viiteannos (ARfD) olisivat vaarassa ylittyä. Valifenalaatin tapauksessa elintarviketurvallisuusviranomainen katsoi, että arvioinnista vastaavan jäsenvaltion ehdotusta alhaisempi jäämien enimmäismäärä on riittävä. Kyseisessä tapauksessa on aiheellista vahvistaa alhaisempi jäämien enimmäismäärä.
(8)
Elintarviketurvallisuusviranomaisen perusteltujen lausuntojen perusteella ja tarkasteltavana olevan asian kannalta merkitykselliset tekijät huomioon ottaen asianmukaiset muutokset jäämien enimmäismääriin ovat asetuksen (EY) N:o 396/2005 14 artiklan 2 kohdan vaatimusten mukaiset.
(9)
Sen vuoksi asetusta (EY) N:o 396/2005 olisi muutettava.
(10)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eivätkä Euroopan parlamentti ja neuvosto ole vastustaneet niitä,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EY) N:o 396/2005 liitteet II ja III tämän asetuksen liitteen mukaisesti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä heinäkuuta 2010.

Labels: 7
0
17
6